# Παροχή Υπηρεσίας για το «Επιχειρησιακό Σχέδιο για την Εξασφάλιση Κοινόχρηστων και Κοινωφελών Χώρων – Ε.Σ.Ε.Κ.Κ. του Δήμου Μαραθώνος»

## ΠΕΡΙΕΧΟΜΕΝΑ

1. Τεχνική Έκθεση
2. Ενδεικτικός Προϋπολογισμός
3. Παραδοτέα
4. Συγγραφή Υποχρεώσεων

## 1. ΤΕΧΝΙΚΗ ΕΚΘΕΣΗ

### Ι. ΕΙΣΑΓΩΓΗ

Το Χρηματοδοτικό Πρόγραμμα «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» ενισχύει έργα, δράσεις και άλλες παρεμβάσεις που στοχεύουν στην περιβαλλοντική αναβάθμιση των πόλεων και στην πολεοδομική αποκατάσταση και εξισορρόπηση της επιβάρυνσης που προκαλείται από τη διατήρηση αυθαίρετων κατασκευών, επιτυγχάνοντας ταυτόχρονα οικονομικούς και κοινωνικούς στόχους. Χρηματοδοτεί δράσεις περιβαλλοντικού ισοζυγίου οι οποίες επιλέγονται από τις προβλεπόμενες στο άρθρο 77 του Ν. 4495/2017 «Έλεγχος και προστασία του Δομημένου Περιβάλλοντος και άλλες διατάξεις» (ΦΕΚ 167 Α’) όπως ισχύει.

Στην παρούσα τεχνική έκθεση περιγράφεται η παροχή υπηρεσιών συμβουλευτικής υποστήριξης του Δήμου για την εκπόνηση του Επιχειρησιακού Σχεδίου για την εξασφάλιση κοινόχρηστων και κοινωφελών χώρων του, προκειμένου να προωθηθεί ο χωρικός σχεδιασμός και να ολοκληρωθεί η εφαρμογή του σχεδίου πόλης με την απόκτηση των χαρακτηρισμένων κοινόχρηστων και κοινωφελών χώρων. Η συγκεκριμένη παροχή συμβουλευτικών υπηρεσιών αφορά στην κατάρτιση ενός Επιχειρησιακού Σχεδίου εντός των διοικητικών ορίων του Δήμου, στο οποίο καταγράφονται οι χαρακτηρισμένοι από το σχέδιο πόλης κοινόχρηστοι και κοινωφελείς χώροι. Οι χώροι, για τους οποίους δεν έχει συντελεστεί η απαλλοτρίωση, ιεραρχούνται βάσει κριτηρίων ως προς την αναγκαιότητα απόκτησής τους για τον ευρύτερο πολεοδομικό σχεδιασμό του Δήμου, λαμβάνοντας υπόψη και το χρόνο που έχει παρέλθει από την επιβολή της ρυμοτομικής απαλλοτρίωσης.

### ΙΙ. ΓΕΝΙΚΟ ΠΛΑΙΣΙΟ – ΣΚΟΠΙΜΟΤΗΤΑ

Το περιεχόμενο των Επιχειρησιακών Σχεδίων (Ε.Σ.Ε.Κ.Κ.) καθορίζεται από το άρθρο 92 του Ν.4759/2020 και συντάσσεται σύμφωνα με τα οριζόμενα στην αριθμ. οικ. ΥΠΕΝ/ΔΕΣΕΔΠ/57771/774/14-6-2021 Εγκύκλιο Τεχνικών Οδηγιών, όπως αυτή τροποποιήθηκε από τη με αρ.. ΥΠΕΝ/ΔΕΣΕΔΠ/54863/708/30-5-2022.

Στο Ε.Σ.Ε.Κ.Κ. καταγράφονται, ανά δήμο ή δημοτική ενότητα ή δημοτική κοινότητα, όλοι οι χαρακτηρισμένοι από το σχέδιο πόλης κοινόχρηστοι και κοινωφελείς χώροι. Καταγράφεται η θεσμοθετημένη κατάσταση των κοινόχρηστων και κοινωφελών χώρων και αυτοί κατατάσσονται σε μια από τις κατηγορίες, όπως ορίζει η παρ. 2 του άρθρου 92 του Ν. 4759/2020. Επιπλέον ιεραρχείται η απόκτησή τους με βάση την αναγκαιότητά τους για τον ευρύτερο πολεοδομικό σχεδιασμό του οικείου δήμου, δημοτικής ενότητας ή δημοτικής κοινότητας, όπως ορίζει η παρ. 5 του άρθρου 92 του Ν. 4759/2020.

Η έννοια του κοινόχρηστου χώρου, σύμφωνα με τον Αστικό Κώδικα, είναι τόσο ευρεία ώστε να καταλαμβάνει μεγάλο μέρος του φυσικού αλλά και του οικιστικού περιβάλλοντος. Ειδικότερα, το άρθρο 967 του Αστικού Κώδικα ορίζει ότι «πράγματα κοινής χρήσης είναι ιδίως τα νερά με ελεύθερη και αέναη ροή, οι δρόμοι, οι πλατείες, οι γιαλοί, τα λιμάνια και οι όρμοι, οι όχθες πλεύσιμων ποταμών, οι μεγάλες λίμνες και οι όχθες τους». Οι κοινόχρηστοι χώροι ανήκουν είτε στο δημόσιο (αιγιαλός, παραλία) είτε στους ΟΤΑ, οι οποίοι αναλαμβάνουν τη διαχείριση και την αξιοποίησή τους κατά τρόπο που να μην αναιρεί την κοινή χρήση (άρθρο 970 του ΑΚ) και να προάγει την κοινή ωφέλεια (άρθρο 969 του ΑΚ).

Κάθε πολίτης δύναται να χρησιμοποιεί ελεύθερα τους κοινόχρηστους χώρους, εξουσία που απορρέει από το δικαίωμα της προσωπικότητας (άρθρο 57 του ΑΚ), καθώς και το δικαίωμα να απαιτεί από τους υπεύθυνους για τη διαχείρισή τους ΟΤΑ την προστασία της ακώλυτης χρήσης τους όταν αυτή παρεμποδίζεται.

Κοινόχρηστοι είναι στη συντριπτική τους πλειονότητα οι χώροι πρασίνου και οι ελεύθερες εκτάσεις που χρησιμοποιούν οι δημότες των ΟΤΑ για την αναψυχή τους ή την καθημερινή τους εξυπηρέτηση: δρόμοι, πλατείες, πάρκα, πεζοδρόμια κ.ά. Οι Κοινωφελείς χώροι είναι μια ιδιαίτερη κατηγορία εκτάσεων, που προορίζονται για την ικανοποίηση κοινωνικών αναγκών με την ανέγερση μεμονωμένων ή ενιαίων κτιριακών συγκροτημάτων δημοσίου, δημοτικού, θρησκευτικού χαρακτήρα και εν γένει κοινωνικής ωφέλειας (νοσοκομεία, θέατρα, πολιτιστικά κέντρα, δημαρχεία, βιβλιοθήκες, μουσεία, γυμναστήρια κλπ.).

Η διαφορά μεταξύ κοινόχρηστων και κοινωφελών εκτάσεων από πολεοδομική σκοπιά, έγκειται, κυρίως, στο ότι οι κοινόχρηστοι χώροι δεν είναι οικοδομήσιμοι (αδόμητοι), ενώ οι κοινωφελείς χώροι είναι οικοδομήσιμοι, με κάποιους περιορισμούς.

Για τον προγραμματισμό της ολοκλήρωσης της εφαρμογής του σχεδίου πόλης και την απόκτηση των χαρακτηρισμένων κοινόχρηστων και κοινωφελών χώρων, οι δήμοι καταρτίζουν επιχειρησιακό σχέδιο, στο οποίο καταγράφονται και κατηγοριοποιούνται οι χαρακτηρισμένοι από το σχέδιο πόλης κοινόχρηστοι και κοινωφελείς χώροι. Οι κοινόχρηστοι και κοινωφελείς χώροι των οποίων δεν έχει συντελεσθεί η απαλλοτρίωση ιεραρχούνται, ανά δήμο ή δημοτική ενότητα ή δημοτική κοινότητα, ως προς την αναγκαιότητα υλοποίησής τους, βάσει της πολεοδομικής σημασίας τους για την πόλη.

Οι κοινόχρηστοι και κοινωφελείς χώροι, για τους οποίους δεν έχει συντελεσθεί η απαλλοτρίωση διακρίνονται σε:

α. χώρους, για τους οποίους έχει αρθεί η ρυμοτομική απαλλοτρίωση δυνάμει δικαστικής απόφασης,

β. χώρους, για τους οποίους έχει υποβληθεί αίτηση άρσης της ρυμοτομικής απαλλοτρίωσης ή εκκρεμεί η έκδοση δικαστικής απόφασης περί της άρσης,

γ. χώρους, για τους οποίους έχει αυτοδικαίως αρθεί η ρυμοτομική απαλλοτρίωση, αλλά δεν έχει κατατεθεί αίτηση για την τροποποίηση του σχεδίου,

δ. λοιπούς χώρους, που δεν εμπίπτουν στις ανωτέρω περιπτώσεις

Λαμβάνοντας υπόψη τα όσα αναφέρονται ανωτέρω σχετικά με το πλαίσιο της παρέμβασης, αλλά και το ευρύτερο θεσμικό πλαίσιο, γίνεται εύκολα αντιληπτό πως πρόκειται για μία σύνθετη υπηρεσία για την οποία απαιτείται εξειδικευμένη αντίστοιχη εμπειρία και οι αρμόδιες Υπηρεσίες του Δήμου που εμπλέκονται στον σχεδιασμό του επιχειρησιακού σχεδίου αδυνατούν να ανταποκριθούν και να αναλάβουν πλήρως την εκπόνησή του, λόγω των ήδη υφισταμένων υποχρεώσεών τους.

Η παροχή της συμβουλευτικής υπηρεσίας είναι γενική υπηρεσία με αντικείμενο τον σχεδιασμό, προγραμματισμό και την οργάνωση αναπτυξιακής δράσης για την καταγραφή και ιεράρχηση των κοινόχρηστων και κοινωφελών χώρων του Δήμου, αλλά και παρεμβάσεις οριζόντιου χαρακτήρα με τη μεταφορά της απαραίτητης σχετικής συμβουλευτικής στήριξης καθώς και με την παροχή εξωγενών υπηρεσιών (outsourcing).

### III. ΠΑΡΑΔΟΤΕΑ

**Παραδοτέο Π.1**, Γεωχωρική Βάση Δεδομένων:

Η Γεωχωρική Βάση περιλαμβάνει τα ακόλουθα:

*1.1. Εγκεκριμένο Ρυμοτομικό σχέδιο*

Γεωχωρική Βάση Δεδομένων με το εγκεκριμένο ρυμοτομικό σχέδιο για το σύνολο της πολεοδομικής ενότητας, όπου θα αποτυπώνονται τα χωρικά δεδομένα με τα αντίστοιχα περιγραφικά τους στοιχεία (attributes).

Η ψηφιακή μορφή του παραδοτέου θα είναι σε έναν από τους ανοικτούς μορφότυπους, ESRI Shapefile ή GeoJSON ή GML, ως Γεωγραφικό επίπεδο πολυγωνικής μορφής με κλειστά πολύγωνα χωρίς επικαλύψεις.

Στα περιγραφικά δεδομένα των χωρικών στοιχείων του *«1.1. Εγκεκριμένου Ρυμοτομικού Σχεδίου»*, θα είναι αποθηκευμένα τα στοιχεία ταυτοποίησης και αναγνώρισης κάθε πολυγώνου, όπως:

• **Ταυτότητα Συστήματος** – Μοναδικός αριθμός (id), ακέραιος που αποδίδεται αυτόματα από το σύστημα.

• **Ονομασία Αναγνώρισης** με περιεχόμενο τον αριθμό **Οικοδομικού Τετραγώνου/ Πολυγώνου** (Ο.Τ. ή Ο.Π.) – Μη Μοναδικός αριθμός (ΟΤ).

• **Πολεοδομική Ενότητα** (ή γειτονιά) στην οποία ανήκει το πολύγωνο (ΠΕ).

• **Γενική Χρήση** που χαρακτηρίζει το πολύγωνο, σύμφωνα με τη Γενική Πολεοδομική Λειτουργία του.

• **Ειδική Χρήση** (όταν υφίσταται) και χαρακτηρίζει το πολύγωνο, σύμφωνα με την ειδική πολεοδομική λειτουργία του.

• **ΦΕΚ** έγκρισης και τροποποιήσεων του σχεδίου πόλης.

Όταν ένα Οικοδομικό Τετράγωνο/ Πολύγωνο παρουσιάζει περισσότερες από μια Γενικές Χρήσεις, τότε θα διαιρείται σε ισάριθμα πολύγωνα έτσι ώστε ο συνδυασμός «α) Πολεοδομική Ενότητα, β) Οικοδομικό Τετράγωνο, γ) Χρήση» (α + β + γ), να αποκτά το χαρακτηριστικό της «μοναδικότητας» μέσα στο Γεωγραφικό επίπεδο (Layer).

*1.2. Κοινόχρηστοι και Κοινωφελείς χώροι που δεν έχουν απαλλοτριωθεί*

Από το επίπεδο του Εγκεκριμένου Ρυμοτομικού σχεδίου θα γίνει εξαγωγή του επιπέδου των κοινόχρηστων και κοινωφελών χώρων για τους οποίους δεν έχει συντελεστεί απαλλοτρίωση ή βρίσκονται σε δικαστική εκκρεμότητα ή είναι πολεοδομικά αρρύθμιστοι.

Η ψηφιακή του μορφή θα είναι (όπως και του «μητρικού» επιπέδου) σε ανοικτό μορφότυπο ESRI Shapefile ή GeoJSON ή GML, ως Γεωγραφικό επίπεδο πολυγωνικής μορφής με κλειστά πολύγωνα χωρίς επικαλύψεις.

Τα πολύγωνα αυτά θα ενσωματωθούν στη Γεωχωρική Βάση Δεδομένων, ως ένα νέο Γεωγραφικό επίπεδο, διατηρώντας όλα τα χαρακτηριστικά (attributes) που προέρχονται από το «μητρικό» επίπεδο και θα έχουν επιπρόσθετες πληροφορίες:

1. **Κατηγοριοποίηση** περίπτωσης/ αιτίας **«μη απαλλοτρίωσης»** (υποχρεωτικά συμπληρωμένο).

Η πληροφορία αυτή θα καλύπτει την απαίτηση της παραγράφου 2 του άρθρου 92 και θα παίρνει τις τιμές 1, 2, 3 και 4.

• Η τιμή **1** θα αντιπροσωπεύει την περίπτωση **α)** «χώροι, για τους οποίους έχει αρθεί η ρυμοτομική απαλλοτρίωση δυνάμει δικαστικής απόφασης» και εκκρεμεί η τροποποίηση του σχεδίου.

• Η τιμή **2** θα αντιπροσωπεύει την περίπτωση **β)** «χώροι, για τους οποίους έχει υποβληθεί αίτηση άρσης της ρυμοτομικής απαλλοτρίωσης ή εκκρεμεί η έκδοση δικαστικής απόφασης περί της άρσης».

• Η τιμή **3** θα αντιπροσωπεύει την περίπτωση **γ)** «χώροι, για τους οποίους έχει αυτοδικαίως αρθεί η ρυμοτομική απαλλοτρίωση, αλλά δεν έχει κατατεθεί αίτηση για την τροποποίηση του σχεδίου».

• Η τιμή **4** θα αντιπροσωπεύει την περίπτωση **δ)** «λοιποί χώροι, που δεν εμπίπτουν στις ανωτέρω περιπτώσεις».

Τα πολύγωνα που συμμετέχουν στο επίπεδο θα έχουν υποχρεωτικά μια από τις παραπάνω τέσσερεις (4) τιμές.

Ειδικότερα για την περίπτωση δ (τιμή 4), αναφέρονται ενδεικτικά ορισμένες εν δυνάμει καταστάσεις όπως:

• Χώροι για τους οποίους έχει ξεκινήσει η διαδικασία συντέλεσης, αλλά δεν έχει ακόμη ολοκληρωθεί, διότι δεν έχει καθοριστεί τιμή μονάδας αποζημίωσης, ή η διαδικασία βρίσκεται στο στάδιο αναγνώρισης δικαιούχων, ή δεν έχει καταβληθεί πλήρης αποζημίωση ή εκκρεμεί η δημοσίευση του ΦΕΚ συντέλεσης της απαλλοτρίωσης.

• Χώροι για τους οποίους έχει ξεκινήσει διαδικασία επανεπιβολής ρυμοτομικής απαλλοτρίωσης, αλλά δεν έχει ολοκληρωθεί.

• Χώροι για τους οποίους έχει υποβληθεί αίτηση διατήρησης της απαλλοτρίωσης από τον ιδιώτη και α) έχει γίνει αποδεκτή από τον Δήμο, αλλά δεν έχει ολοκληρωθεί η διαδικασία, ή β) βρίσκεται υπό κρίση από τον Δήμο.

• Χώροι για τους οποίους εκκρεμεί η τροποποίηση ρυμοτομικού σχεδίου μετά από άρση απαλλοτρίωσης διαδικασία κατά την οποία ο Δήμος κρίνει εάν: α) το ακίνητο πρέπει να παραμείνει εκτός πολεοδομικού σχεδιασμού, β) θα δεσμευτεί εκ νέου με επανεπιβολή ρυμοτομικής απαλλοτρίωσης, γ) θα καταστεί οικοδομήσιμο.

2. **Ημερομηνία** συμβάντος, συνοδευόμενη από την αντίστοιχη **Περιγραφή**, για τις παραπάνω κατηγορίες 1, 2 και 3, όπου θα καταχωρούνται συμπληρωματικές πληροφορίες που θα τεκμηριώνουν την παραπάνω κατηγοριοποίηση.

Για την περίπτωση 4 θα συμπληρώνεται μόνο το πεδίο της Περιγραφής (άλλη περίπτωση) και δεν θα συμπληρώνεται η ημερομηνία.

Το περιεχόμενο αυτών των πεδίων θα έχει εξάρτηση και σύνδεση με την παραπάνω κατηγοριοποίηση και θα διαμορφώνεται σύμφωνα με τον πίνακα που ακολουθεί:

Πίνακας συσχέτισης: Κατηγοριοποίηση – Τεκμηρίωση κατηγορίας (παρ.2 αρθρ.92)

|  |  |  |
| --- | --- | --- |
| **Περίπτωση (κατηγορία)** | **Ημερομηνία** | **Περιγραφή** |
| 1 | Ημερομηνία **έκδοσης** Δικαστικής Απόφασης | Στοιχεία **Δικαστικής** Απόφασης περί άρσης ρυμοτομικής απαλλοτρίωσης |
| 2 | Ημερομηνία **υποβολής αίτησης** άρσης ρυμοτομικής απαλλοτρίωσης | Στοιχεία **αίτησης** & επιπλέον επισήμανσης εφόσον εκκρεμεί η έκδοση Δικαστικής Απόφασης |
| 3 | Ημερομηνία **άρσης** της ρυμοτομικής απαλλοτρίωσης **αυτοδίκαια** | Αιτιολόγηση της ημερομηνίας για την οποία προκύπτει το **αυτοδίκαιο** |
| 4 | -  *(δεν συμπληρώνεται)* | Καταγραφή της «άλλης περίπτωσης» που δεν εμπίπτει στις περιπτώσεις 1, 2 & 3 |

3. **Ιεράρχηση αναγκαιότητας** υλοποίησης για τον ευρύτερο πολεοδομικό σχεδιασμό.

Οι κοινόχρηστοι και κοινωφελείς χώροι θα ιεραρχηθούν ως προς την αναγκαιότητά τους, λαμβάνοντας υπόψη τον πολεοδομικό σχεδιασμό του οικείου δήμου, δημοτικής ενότητας ή κοινότητας, καθώς και κριτήρια πολεοδομικού σχεδιασμού, τα οποία αναλύονται παρακάτω στην τεκμηρίωση.

Η ιεράρχηση αναγκαιότητας θα αποτυπώνεται στον πίνακα περιγραφικών δεδομένων (attributes) του επιπέδου «1.2. Κοινόχρηστοι και Κοινωφελείς χώροι που δεν έχουν απαλλοτριωθεί» με τα παρακάτω πεδία:

• τον βαθμό αναγκαιότητας, με βαθμολόγηση:

1. πολύ χαμηλός

2. χαμηλός

3. μέτριος

4. μεγάλος

5. πολύ μεγάλος

Η υλοποίηση στη Βάση Δεδομένων θα γίνει μέσα από ένα πεδίο ακέραιου αριθμού με τιμές από 1 έως 5:

• την τεκμηρίωση που θα συνοδεύει τον βαθμό αναγκαιότητας και θα υλοποιείται με ένα πεδίο κειμένου που θα περιλαμβάνει μια συνοπτική τεκμηρίωση δυνάμει των κάτωθι ενδεικτικών κριτηρίων:

1. Πληθυσμιακή πυκνότητα και κατ’ επέκταση εξυπηρετούμενος πληθυσμός, που θα συνδέεται με τον συγκεκριμένο χώρο.

2. Κατηγορία και είδος Κοινόχρηστου ή Κοινωφελούς χώρου σε σχέση με το απαιτούμενο συνολικό πλήθος από τον πολεοδομικό σχεδιασμό.

3. Απόστασή του από άλλο υλοποιημένο Κοινόχρηστο/ Κοινωφελή χώρο. Υπολειπόμενο χρόνο για άρση αυτοδικαίως της απαλλοτρίωσης.

4. Έκταση των ΚΧ και ΚΦ χώρων που απωλέσθηκαν μετά από άρση απαλλοτρίωσης και τροποποίησης σχεδίου.

Τα παραπάνω (κριτήρια) είναι ενδεικτικά. Δύναται να συμπληρώνονται με πρόσθετα κριτήρια που ορίζει έκαστος Δήμος.

Η τεκμηρίωση θα αναλύεται περαιτέρω στην Τεχνική Έκθεση που θα περιλαμβάνεται στα παραδοτέα και θα συνοδεύει τη Γεωχωρική Βάση Δεδομένων παρουσιάζοντας αναλυτικά την εφαρμογή των παραπάνω κριτηρίων, για κάθε έναν από τους εξεταζόμενους κοινόχρηστους ή κοινωφελείς χώρους χωριστά αλλά και συνδυαστικά.

4. **Πλήθος «Επιβολών» ρυμοτομικής απαλλοτρίωσης**. Με την καταμέτρηση του πλήθους (0 ή 1), θα αποτυπώνεται τυχόν προγενέστερη επανεπιβολή ρυμοτομικής απαλλοτρίωσης.

**Η Συνολική Δομή των περιγραφικών δεδομένων** (attributes) του Γεωγραφικού επιπέδου *«1.2. Κοινόχρηστοι και Κοινωφελείς χώροι που δεν έχουν απαλλοτριωθεί»* διαμορφώνεται στον παρακάτω πίνακα:

Πίνακας Δομής Attributes (Γεωμετρία: Πολύγωνα)

|  |  |  |  |  |
| --- | --- | --- | --- | --- |
| **α/α** | **Ονομασία** | **Τύπος, μήκος δεδομένων** | **Περιεχόμενο** | **Παρατηρήσεις** |
| 1 | **Id** | Ακέραιος | Μοναδικός αριθμός | Αποδίδεται αυτόματα από το Σύστημα |
| 2 | **ΚΑΕΚ** | Κείμενο, 25 | Κωδικός Αριθμός Εθνικού́ Κτηματολογίου ή -1 εφόσον δεν υφίσταται | Προέλευση από́ το μητρικό́ επίπεδο Ρυμοτομίας |
| 3 | **ΟΤ** | Κείμενο, 25 | Αριθμός Οικοδομικού Τετραγώνου | Προέλευση από το μητρικό επίπεδο ρυμοτομίας |
| 4 | **Section** | Κείμενο, 35 | Ονομασία Πολεοδομικής Ενότητας/ Γειτονιάς | Προέλευση από το μητρικό επίπεδο Ρυμοτομίας |
| 5 | **General Use** | Κείμενο, 35 | Γενική Πολεοδομική Χρήση | Προέλευση από το μητρικό επίπεδο Ρυμοτομίας |
| 6 | **Special Use** | Κείμενο, 35 | Ειδική Πολεοδομική Χρήση | Προέλευση από το μητρικό επίπεδο Ρυμοτομίας |
| 7 | **Category** | Ακέραιος | 1, 2, 3, 4 | Περιπτώσεις α, β, γ & δ της παρ. 2 άρθρ. 92 |
| 8 | **Cat Date** | Ημερομηνία | Ημερομηνία συμβάντος | Για τις περιπτώσεις α, β, & γ της παρ. 2 άρθρ. 92  Περ. δ: κενό |
| 9 | **Cat Notes** | Κείμενο, 255 | Περιγραφή συμβάντος | Για όλες τις περιπτώσεις της παρ. 2 άρθρ. 92 |
| 10 | **Necess\_Rate** | Ακέραιος | 1, 2, 3, 4, 5 | Βαθμός αναγκαιότητας  1= πολύ χαμηλός  5 = πολύ μεγάλος |
| 11 | **Necess\_Notes** | Κείμενο, 4048 | Αιτιολόγηση ιεράρχησης αναγκαιότητας | Σύντομη Τεκμηρίωση |
| 12 | **Enforce\_cnt** | Ακέραιος | Επανεπιβολή Ρυμοτομικής Απαλλοτρίωσης | 0: Δεν έχει επιβληθεί  1: Έχει επιβληθεί |
| 13 | **ΠΟΛΕΟΔΟΜΙΚΟΣ ΤΟΜΕΑΣ** | Ακέραιος | Ακέραιος Αριθμός ή -1 αν δεν υφίσταται | Προέλευση από το ρυμοτομικό σχέδιο |

Τα στοιχεία κατηγοριοποίησης των περιπτώσεων της παρ.2 του άρθρου 92 αντλούνται από την πλατφόρμα της Ηλεκτρονικής Πολεοδομικής Ταυτότητας Δήμου, του άρθρου 65 του Ν. 4495/2017 (ΦΕΚ 167/Α’/2017) ή, εφόσον αυτή δεν έχει ακόμη συμπληρωθεί, λαμβάνονται από τις αρμόδιες υπηρεσίες του δήμου.

Στην περίπτωση εγκεκριμένων τροποποιήσεων ρυμοτομίας, αυτές θα πρέπει να έχουν ενσωματωθεί στο παραδοτέο, έτσι ώστε να εμφανίζεται η ισχύουσα κατάσταση.

Το σύστημα αναφοράς συντεταγμένων της Γεωχωρικής Βάσης θα είναι το **ΕΓΣΑ 87**.

**Παραδοτέο Π.2**, Τεχνική Έκθεση

Η Τεχνική Έκθεση θα τεκμηριώνει το περιεχόμενο της Γεωχωρικής Βάσης Δεδομένων, δίνοντας τα απαραίτητα αναλυτικά στοιχεία για κάθε ένα από τα αντικείμενα του επιπέδου *«1.2. Κοινόχρηστοι και Κοινωφελείς χώροι που δεν έχουν απαλλοτριωθεί»*.

Η Τεχνική Έκθεση θα περιλαμβάνει :

- **Ιστορικό** με την πορεία υλοποίησης και εφαρμογής του ρυμοτομικού σχεδίου πόλης, συνοδευόμενη από στοιχεία του επιπέδου **«Β.1.1. Εγκεκριμένο Ρυμοτομικό σχέδιο»**.

- **Μεθοδολογία υλοποίησης** που θα περιγράφει τη διαδικασία καταγραφής και επεξεργασίας δεδομένων που χρησιμοποιήθηκαν κατά την εφαρμογή.

- **Βασικό Αντικείμενο** που θα περιλαμβάνει:

1. Καταγραφή της υπάρχουσας κατάστασης, για κάθε ένα αντικείμενο (πολύγωνο με τα περιγραφικά του χαρακτηριστικά) του επιπέδου **«1.2. Κοινόχρηστοι και Κοινωφελείς χώροι που δεν έχουν απαλλοτριωθεί»**, όπου θα αναλύεται ουσιαστικά το περιεχόμενο της αντίστοιχης εγγραφής στη Γεωχωρική Βάση Δεδομένων.

2. Αναλυτική τεκμηρίωση της ιεράρχησης για την αντίστοιχη αναγκαιότητα, καθώς και οι πιθανοί κίνδυνοι και οι συνέπειες που μπορεί να συνδέονται με την κάθε περίπτωση και οι «εμπλεκόμενοι» σε δημόσιο ή ιδιωτικό τομέα.

3. Δράσεις που προτείνονται για υλοποίηση από τον Δήμο, για κάθε μία από τις εξεταζόμενες περιπτώσεις.

4. **Χρονοδιάγραμμα υλοποίησης ενεργειών** που θα καθορίζεται σε συνεργασία με την επιβλέπουσα υπηρεσία του Δήμου, που σχετίζονται με το αντικείμενο.

- Προτάσεις και Συμπεράσματα.

Η Τεχνική Έκθεση συνοδεύεται από παραρτήματα που περιλαμβάνουν πίνακες, χάρτες (αποσπάσματα) και λοιπό υλικό που θα συμπληρώνει την πληρότητα και την τεκμηρίωση της.

**Όλα τα παραδοτέα θα παραδοθούν σε ένα αντίτυπο σε έντυπη μορφή και σε 1 αντίτυπο σε ηλεκτρονική μορφή (1cd)**.

**Όλα τα παραδοτέα και τα ηλεκτρονικά αρχεία που το συνοδεύουν θα είναι σύμφωνα με τις υπ’ αριθμ. ΔΕΣΕΔΠ/57771/774 και ΔΕΣΕΔΠ/54863/708 εγκυκλίους του Υπουργείου Περιβάλλοντος και Ενέργειας, τον Οδηγό Διαχείρισης για τη δράση «Επιχειρησιακό σχέδιο για εξασφάλιση κοινόχρηστων και κοινωφελών χώρων – Ε.Σ.Ε.Κ.Κ.» και τις οποιεσδήποτε πρόσθετες οδηγίες εκδοθούν από το Πράσινο Ταμείο**.

### ΙV. ΧΡΟΝΟΣ ΥΛΟΠΟΙΗΣΗΣ ΤΗΣ ΣΥΜΒΑΣΗΣ

Όλα τα παραδοτέα του Αναδόχου καθώς και όλες οι παρεχόμενες υπηρεσίες θα πρέπει να έχουν ολοκληρωθεί εγκαίρως για την άρτια και ομαλή λειτουργία του προγράμματος.

Η Συνολική Συμβατική διάρκεια υλοποίησης των εργασιών προσδιορίζεται σε **έξι (6) μήνες** από την ημερομηνία υπογραφής της σύμβασης.

|  |  |  |
| --- | --- | --- |
| **Αριθμός Παραδοτέου** | **Τίτλος παραδοτέου** | **Χρόνος Ολοκλήρωσης** |
| Π.1 | Γεωχωρική Βάση Δεδομένων | 6 μήνες από την ημερομηνία υπογραφής της σύμβασης |
| Π.2 | Τεχνική Έκθεση | 6 μήνες από την ημερομηνία υπογραφής της σύμβασης |

Οι ανωτέρω τμηματικές ημερομηνίες υποβολής των παραδοτέων είναι ενδεικτικές και δύναται να τροποποιηθούν με απόφαση της Διευθύνουσας Υπηρεσίας, χωρίς ωστόσο να υπερβαίνουν τον συνολικό συμβατικό χρόνο για την υλοποίηση της υπηρεσίας.

Επισημαίνεται ότι η ημερομηνία ολοκλήρωσης της υπηρεσίας είναι έξι (6) μήνες από την υπογραφή της σύμβασης.

Ο προϋπολογισμός των εργασιών ανέρχεται στο ύψος των **49.600,00€ συμπεριλαμβανομένου ΦΠΑ 24%** (Ποσό χωρίς ΦΠΑ: 40.000,00 €, ΦΠΑ: 9.600,00 €) και θα βαρύνει τον **ΚΑ 30.7314.01** του προϋπολογισμού του Δήμου. Η σύμβαση θα χρηματοδοτηθεί από το ΠΡΑΣΙΝΟ ΤΑΜΕΙΟ.

|  |  |
| --- | --- |
| **Συντάχθηκε** | **Θεωρήθηκε** |
| Η Πρ/νη Τμ. Συγκοινωνιών & Εγκαταστάσεων  Αξαρίδου Βαρβάρα  ΠΕ Τοπογράφων Μηχανικών | Ο Αναπλ. Πρ/νος Δ/νσης Τ.Υ.  Κανέλλος Αναστάσιος  ΠΕ Αρχιτέκτων Μηχανικός Α’ |

## 2. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

Η συνολική ενδεικτική προϋπολογισθείσα δαπάνη για την ανάθεση της υπηρεσίας για κάθε παραδοτέο έχει ως εξής:

|  |  |  |
| --- | --- | --- |
| **Α/Α ΤΙΜΟΛΟΓΙΟΥ** | **ΠΕΡΙΓΡΑΦΗ** | **ΠΟΣΟ** |
| 1 | Παραδοτέο Π.1, Γεωχωρική Βάση Δεδομένων | 25.000,00 |
| 2 | Παραδοτέο Π.2, Τεχνική Έκθεση | 15.000,00 |
| ΑΘΡΟΙΣΜΑ | | 40.000,00 |
| ΦΠΑ 24% | | 9.600,00 |
| ΣΥΝΟΛΟ | | **49.600,00** |

|  |  |
| --- | --- |
| **Συντάχθηκε** | **Θεωρήθηκε** |
| Η Πρ/νη Τμ. Συγκοινωνιών & Εγκαταστάσεων  Αξαρίδου Βαρβάρα  ΠΕ Τοπογράφων Μηχανικών | Ο Αναπλ. Πρ/νος Δ/νσης Τ.Υ.  Κανέλλος Αναστάσιος  ΠΕ Αρχιτέκτων Μηχανικός Α’ |

## 3. ΠΑΡΑΔΟΤΕΑ

**Άρθρο Τιμολογίου 1:** Παραδοτέο Π.1, Γεωχωρική Βάση Δεδομένων:

Η Γεωχωρική Βάση περιλαμβάνει τα ακόλουθα:

*1.1. Εγκεκριμένο Ρυμοτομικό σχέδιο*

Γεωχωρική Βάση Δεδομένων με το εγκεκριμένο ρυμοτομικό σχέδιο για το σύνολο της πολεοδομικής ενότητας, όπου θα αποτυπώνονται τα χωρικά δεδομένα με τα αντίστοιχα περιγραφικά τους στοιχεία (attributes).

Η ψηφιακή μορφή του παραδοτέου θα είναι σε έναν από τους ανοικτούς μορφότυπους, ESRI Shapefile ή GeoJSON ή GML, ως Γεωγραφικό επίπεδο πολυγωνικής μορφής με κλειστά πολύγωνα χωρίς επικαλύψεις.

Στα περιγραφικά δεδομένα των χωρικών στοιχείων του *«1.1. Εγκεκριμένου Ρυμοτομικού Σχεδίου»*, θα είναι αποθηκευμένα τα στοιχεία ταυτοποίησης και αναγνώρισης κάθε πολυγώνου, όπως:

• **Ταυτότητα Συστήματος** – Μοναδικός αριθμός (id), ακέραιος που αποδίδεται αυτόματα από το σύστημα.

• **Ονομασία Αναγνώρισης** με περιεχόμενο τον αριθμό **Οικοδομικού Τετραγώνου/ Πολυγώνου** (Ο.Τ. ή Ο.Π.) – Μη Μοναδικός αριθμός (ΟΤ).

• **Πολεοδομική Ενότητα** (ή γειτονιά) στην οποία ανήκει το πολύγωνο (ΠΕ).

• **Γενική Χρήση** που χαρακτηρίζει το πολύγωνο, σύμφωνα με τη Γενική Πολεοδομική Λειτουργία του.

• **Ειδική Χρήση** (όταν υφίσταται) και χαρακτηρίζει το πολύγωνο, σύμφωνα με την ειδική πολεοδομική λειτουργία του.

• **ΦΕΚ** έγκρισης και τροποποιήσεων του σχεδίου πόλης.

Όταν ένα Οικοδομικό Τετράγωνο/ Πολύγωνο παρουσιάζει περισσότερες από μια Γενικές Χρήσεις, τότε θα διαιρείται σε ισάριθμα πολύγωνα έτσι ώστε ο συνδυασμός «α) Πολεοδομική Ενότητα, β) Οικοδομικό Τετράγωνο, γ) Χρήση» (α + β + γ), να αποκτά το χαρακτηριστικό της «μοναδικότητας» μέσα στο Γεωγραφικό επίπεδο (Layer).

*1.2. Κοινόχρηστοι και Κοινωφελείς χώροι που δεν έχουν απαλλοτριωθεί*

Από το επίπεδο του Εγκεκριμένου Ρυμοτομικού σχεδίου θα γίνει εξαγωγή του επιπέδου των κοινόχρηστων και κοινωφελών χώρων για τους οποίους δεν έχει συντελεστεί απαλλοτρίωση ή βρίσκονται σε δικαστική εκκρεμότητα ή είναι πολεοδομικά αρρύθμιστοι.

Η ψηφιακή του μορφή θα είναι (όπως και του «μητρικού» επιπέδου) σε ανοικτό μορφότυπο ESRI Shapefile ή GeoJSON ή GML, ως Γεωγραφικό επίπεδο πολυγωνικής μορφής με κλειστά πολύγωνα χωρίς επικαλύψεις.

Τα πολύγωνα αυτά θα ενσωματωθούν στη Γεωχωρική Βάση Δεδομένων, ως ένα νέο Γεωγραφικό επίπεδο, διατηρώντας όλα τα χαρακτηριστικά (attributes) που προέρχονται από το «μητρικό» επίπεδο και θα έχουν επιπρόσθετες πληροφορίες:

1. **Κατηγοριοποίηση** περίπτωσης/ αιτίας **«μη απαλλοτρίωσης»** (υποχρεωτικά συμπληρωμένο).

Η πληροφορία αυτή θα καλύπτει την απαίτηση της παραγράφου 2 του άρθρου 92 και θα παίρνει τις τιμές 1, 2, 3 και 4.

• Η τιμή **1** θα αντιπροσωπεύει την περίπτωση **α)** «χώροι, για τους οποίους έχει αρθεί η ρυμοτομική απαλλοτρίωση δυνάμει δικαστικής απόφασης» και εκκρεμεί η τροποποίηση του σχεδίου.

• Η τιμή **2** θα αντιπροσωπεύει την περίπτωση **β)** «χώροι, για τους οποίους έχει υποβληθεί αίτηση άρσης της ρυμοτομικής απαλλοτρίωσης ή εκκρεμεί η έκδοση δικαστικής απόφασης περί της άρσης».

• Η τιμή **3** θα αντιπροσωπεύει την περίπτωση **γ)** «χώροι, για τους οποίους έχει αυτοδικαίως αρθεί η ρυμοτομική απαλλοτρίωση, αλλά δεν έχει κατατεθεί αίτηση για την τροποποίηση του σχεδίου».

• Η τιμή **4** θα αντιπροσωπεύει την περίπτωση **δ)** «λοιποί χώροι, που δεν εμπίπτουν στις ανωτέρω περιπτώσεις».

Τα πολύγωνα που συμμετέχουν στο επίπεδο θα έχουν υποχρεωτικά μια από τις παραπάνω τέσσερεις (4) τιμές.

Ειδικότερα για την περίπτωση δ (τιμή 4), αναφέρονται ενδεικτικά ορισμένες εν δυνάμει καταστάσεις όπως:

• Χώροι για τους οποίους έχει ξεκινήσει η διαδικασία συντέλεσης, αλλά δεν έχει ακόμη ολοκληρωθεί, διότι δεν έχει καθοριστεί τιμή μονάδας αποζημίωσης, ή η διαδικασία βρίσκεται στο στάδιο αναγνώρισης δικαιούχων, ή δεν έχει καταβληθεί πλήρης αποζημίωση ή εκκρεμεί η δημοσίευση του ΦΕΚ συντέλεσης της απαλλοτρίωσης.

• Χώροι για τους οποίους έχει ξεκινήσει διαδικασία επανεπιβολής ρυμοτομικής απαλλοτρίωσης, αλλά δεν έχει ολοκληρωθεί.

• Χώροι για τους οποίους έχει υποβληθεί αίτηση διατήρησης της απαλλοτρίωσης από τον ιδιώτη και α) έχει γίνει αποδεκτή από τον Δήμο, αλλά δεν έχει ολοκληρωθεί η διαδικασία, ή β) βρίσκεται υπό κρίση από τον Δήμο.

• Χώροι για τους οποίους εκκρεμεί η τροποποίηση ρυμοτομικού σχεδίου μετά από άρση απαλλοτρίωσης διαδικασία κατά την οποία ο Δήμος κρίνει εάν: α) το ακίνητο πρέπει να παραμείνει εκτός πολεοδομικού σχεδιασμού, β) θα δεσμευτεί εκ νέου με επανεπιβολή ρυμοτομικής απαλλοτρίωσης, γ) θα καταστεί οικοδομήσιμο.

2. **Ημερομηνία** συμβάντος, συνοδευόμενη από την αντίστοιχη **Περιγραφή**, για τις παραπάνω κατηγορίες 1, 2 και 3, όπου θα καταχωρούνται συμπληρωματικές πληροφορίες που θα τεκμηριώνουν την παραπάνω κατηγοριοποίηση.

Για την περίπτωση 4 θα συμπληρώνεται μόνο το πεδίο της Περιγραφής (άλλη περίπτωση) και δεν θα συμπληρώνεται η ημερομηνία.

Το περιεχόμενο αυτών των πεδίων θα έχει εξάρτηση και σύνδεση με την παραπάνω κατηγοριοποίηση και θα διαμορφώνεται σύμφωνα με τον πίνακα που ακολουθεί:.

Πίνακας συσχέτισης: Κατηγοριοποίηση – Τεκμηρίωση κατηγορίας (παρ.2 αρθρ.92)

|  |  |  |
| --- | --- | --- |
| **Περίπτωση (κατηγορία)** | **Ημερομηνία** | **Περιγραφή** |
| 1 | Ημερομηνία **έκδοσης** Δικαστικής Απόφασης | Στοιχεία **Δικαστικής** Απόφασης περί άρσης ρυμοτομικής απαλλοτρίωσης |
| 2 | Ημερομηνία **υποβολής αίτησης** άρσης ρυμοτομικής απαλλοτρίωσης | Στοιχεία **αίτησης** & επιπλέον επισήμανσης εφόσον εκκρεμεί η έκδοση Δικαστικής Απόφασης |
| 3 | Ημερομηνία **άρσης** της ρυμοτομικής απαλλοτρίωσης **αυτοδίκαια** | Αιτιολόγηση της ημερομηνίας για την οποία προκύπτει το **αυτοδίκαιο** |
| 4 | -  *(δεν συμπληρώνεται)* | Καταγραφή της «άλλης περίπτωσης» που δεν εμπίπτει στις περιπτώσεις 1, 2 & 3 |

3. **Ιεράρχηση αναγκαιότητας** υλοποίησης για τον ευρύτερο πολεοδομικό σχεδιασμό.

Οι κοινόχρηστοι και κοινωφελείς χώροι θα ιεραρχηθούν ως προς την αναγκαιότητά τους, λαμβάνοντας υπόψη τον πολεοδομικό σχεδιασμό του οικείου δήμου, δημοτικής ενότητας ή κοινότητας, καθώς και κριτήρια πολεοδομικού σχεδιασμού, τα οποία αναλύονται παρακάτω στην τεκμηρίωση.

Η ιεράρχηση αναγκαιότητας θα αποτυπώνεται στον πίνακα περιγραφικών δεδομένων (attributes) του επιπέδου «1.2. Κοινόχρηστοι και Κοινωφελείς χώροι που δεν έχουν απαλλοτριωθεί» με τα παρακάτω πεδία:

• τον βαθμό αναγκαιότητας, με βαθμολόγηση:

1. πολύ χαμηλός

2. χαμηλός

3. μέτριος

4. μεγάλος

5. πολύ μεγάλος

Η υλοποίηση στη Βάση Δεδομένων θα γίνει μέσα από ένα πεδίο ακέραιου αριθμού με τιμές από 1 έως 5:

• την τεκμηρίωση που θα συνοδεύει τον βαθμό αναγκαιότητας και θα υλοποιείται με ένα πεδίο κειμένου που θα περιλαμβάνει μια συνοπτική τεκμηρίωση δυνάμει των κάτωθι ενδεικτικών κριτηρίων:

1. Πληθυσμιακή πυκνότητα και κατ’ επέκταση εξυπηρετούμενος πληθυσμός, που θα συνδέεται με τον συγκεκριμένο χώρο.

2. Κατηγορία και είδος Κοινόχρηστου ή Κοινωφελούς χώρου σε σχέση με το απαιτούμενο συνολικό πλήθος από τον πολεοδομικό σχεδιασμό.

3. Απόστασή του από άλλο υλοποιημένο Κοινόχρηστο/ Κοινωφελή χώρο. Υπολειπόμενο χρόνο για άρση αυτοδικαίως της απαλλοτρίωσης.

4. Έκταση των ΚΧ και ΚΦ χώρων που απωλέσθηκαν μετά από άρση απαλλοτρίωσης και τροποποίησης σχεδίου.

Τα παραπάνω (κριτήρια) είναι ενδεικτικά. Δύναται να συμπληρώνονται με πρόσθετα κριτήρια που ορίζει έκαστος Δήμος.

Η τεκμηρίωση θα αναλύεται περαιτέρω στην Τεχνική Έκθεση που θα περιλαμβάνεται στα παραδοτέα και θα συνοδεύει τη Γεωχωρική Βάση Δεδομένων παρουσιάζοντας αναλυτικά την εφαρμογή των παραπάνω κριτηρίων, για κάθε έναν από τους εξεταζόμενους κοινόχρηστους ή κοινωφελείς χώρους χωριστά αλλά και συνδυαστικά.

4. **Πλήθος «Επιβολών» ρυμοτομικής απαλλοτρίωσης**. Με την καταμέτρηση του πλήθους (0 ή 1), θα αποτυπώνεται τυχόν προγενέστερη επανεπιβολή ρυμοτομικής απαλλοτρίωσης.

**Η Συνολική Δομή των περιγραφικών δεδομένων** (attributes) του Γεωγραφικού επιπέδου *«1.2. Κοινόχρηστοι και Κοινωφελείς χώροι που δεν έχουν απαλλοτριωθεί»* διαμορφώνεται στον παρακάτω πίνακα:

Πίνακας Δομής Attributes (Γεωμετρία: Πολύγωνα)

|  |  |  |  |  |
| --- | --- | --- | --- | --- |
| **α/α** | **Ονομασία** | **Τύπος, μήκος δεδομένων** | **Περιεχόμενο** | **Παρατηρήσεις** |
| 1 | **Id** | Ακέραιος | Μοναδικός αριθμός | Αποδίδεται αυτόματα από το Σύστημα |
| 2 | **ΚΑΕΚ** | Κείμενο, 25 | Κωδικός Αριθμός Εθνικού́ Κτηματολογίου ή -1 εφόσον δεν υφίσταται | Προέλευση από́ το μητρικό́ επίπεδο Ρυμοτομίας |
| 3 | **ΟΤ** | Κείμενο, 25 | Αριθμός Οικοδομικού Τετραγώνου | Προέλευση από το μητρικό επίπεδο ρυμοτομίας |
| 4 | **Section** | Κείμενο, 35 | Ονομασία Πολεοδομικής Ενότητας/ Γειτονιάς | Προέλευση από το μητρικό επίπεδο Ρυμοτομίας |
| 5 | **General Use** | Κείμενο, 35 | Γενική Πολεοδομική Χρήση | Προέλευση από το μητρικό επίπεδο Ρυμοτομίας |
| 6 | **Special Use** | Κείμενο, 35 | Ειδική Πολεοδομική Χρήση | Προέλευση από το μητρικό επίπεδο Ρυμοτομίας |
| 7 | **Category** | Ακέραιος | 1, 2, 3, 4 | Περιπτώσεις α, β, γ & δ της παρ. 2 άρθρ. 92 |
| 8 | **Cat Date** | Ημερομηνία | Ημερομηνία συμβάντος | Για τις περιπτώσεις α, β, & γ της παρ. 2 άρθρ. 92  Περ. δ: κενό |
| 9 | **Cat Notes** | Κείμενο, 255 | Περιγραφή συμβάντος | Για όλες τις περιπτώσεις της παρ. 2 άρθρ. 92 |
| 10 | **Necess\_Rate** | Ακέραιος | 1, 2, 3, 4, 5 | Βαθμός αναγκαιότητας  1= πολύ χαμηλός  5 = πολύ μεγάλος |
| 11 | **Necess\_Notes** | Κείμενο, 4048 | Αιτιολόγηση ιεράρχησης αναγκαιότητας | Σύντομη Τεκμηρίωση |
| 12 | **Enforce\_cnt** | Ακέραιος | Επανεπιβολή Ρυμοτομικής Απαλλοτρίωσης | 0: Δεν έχει επιβληθεί  1: Έχει επιβληθεί |
| 13 | **ΠΟΛΕΟΔΟΜΙΚΟΣ ΤΟΜΕΑΣ** | Ακέραιος | Ακέραιος Αριθμός ή -1 αν δεν υφίσταται | Προέλευση από το ρυμοτομικό σχέδιο |

Τα στοιχεία κατηγοριοποίησης των περιπτώσεων της παρ.2 του άρθρου 92 αντλούνται από την πλατφόρμα της Ηλεκτρονικής Πολεοδομικής Ταυτότητας Δήμου, του άρθρου 65 του Ν. 4495/2017 (ΦΕΚ 167/Α’/2017) ή, εφόσον αυτή δεν έχει ακόμη συμπληρωθεί, λαμβάνονται από τις αρμόδιες υπηρεσίες του δήμου.

Στην περίπτωση εγκεκριμένων τροποποιήσεων ρυμοτομίας, αυτές θα πρέπει να έχουν ενσωματωθεί στο παραδοτέο, έτσι ώστε να εμφανίζεται η ισχύουσα κατάσταση.

Το σύστημα αναφοράς συντεταγμένων της Γεωχωρικής Βάσης θα είναι το **ΕΓΣΑ 87**.

**Άρθρο Τιμολογίου 2:** Παραδοτέο Π.2, Τεχνική Έκθεση

Η Τεχνική Έκθεση θα τεκμηριώνει το περιεχόμενο της Γεωχωρικής Βάσης Δεδομένων, δίνοντας τα απαραίτητα αναλυτικά στοιχεία για κάθε ένα από τα αντικείμενα του επιπέδου *«1.2. Κοινόχρηστοι και Κοινωφελείς χώροι που δεν έχουν απαλλοτριωθεί»*.

Η Τεχνική Έκθεση θα περιλαμβάνει :

- Ιστορικό με την πορεία υλοποίησης και εφαρμογής του ρυμοτομικού σχεδίου πόλης, συνοδευόμενη από στοιχεία του επιπέδου **«Β.1.1. Εγκεκριμένο Ρυμοτομικό σχέδιο»**.

- Μεθοδολογία υλοποίησης που θα περιγράφει τη διαδικασία καταγραφής και επεξεργασίας δεδομένων που χρησιμοποιήθηκαν κατά την εφαρμογή.

- Βασικό Αντικείμενο που θα περιλαμβάνει:

1. Καταγραφή της υπάρχουσας κατάστασης, για κάθε ένα αντικείμενο (πολύγωνο με τα περιγραφικά του χαρακτηριστικά) του επιπέδου **«1.2. Κοινόχρηστοι και Κοινωφελείς χώροι που δεν έχουν απαλλοτριωθεί»**, όπου θα αναλύεται ουσιαστικά το περιεχόμενο της αντίστοιχης εγγραφής στη Γεωχωρική Βάση Δεδομένων.

2. Αναλυτική τεκμηρίωση της ιεράρχησης για την αντίστοιχη αναγκαιότητα, καθώς και οι πιθανοί κίνδυνοι και οι συνέπειες που μπορεί να συνδέονται με την κάθε περίπτωση και οι «εμπλεκόμενοι» σε δημόσιο ή ιδιωτικό τομέα.

3. Δράσεις που προτείνονται για υλοποίηση από τον Δήμο, για κάθε μία από τις εξεταζόμενες περιπτώσεις.

4. **Χρονοδιάγραμμα υλοποίησης ενεργειών** που θα καθορίζεται σε συνεργασία με την επιβλέπουσα υπηρεσία του Δήμου, που σχετίζονται με το αντικείμενο.

- Προτάσεις και Συμπεράσματα.

Η Τεχνική Έκθεση συνοδεύεται από παραρτήματα που περιλαμβάνουν πίνακες, χάρτες (αποσπάσματα) και λοιπό υλικό που θα συμπληρώνει την πληρότητα και την τεκμηρίωση της.

|  |  |
| --- | --- |
| **Συντάχθηκε** | **Θεωρήθηκε** |
| Η Πρ/νη Τμ. Συγκοινωνιών & Εγκαταστάσεων  Αξαρίδου Βαρβάρα  ΠΕ Τοπογράφων Μηχανικών | Ο Αναπλ. Πρ/νος Δ/νσης Τ.Υ.  Κανέλλος Αναστάσιος  ΠΕ Αρχιτέκτων Μηχανικός Α’ |

## 4. ΣΥΓΓΡΑΦΗ ΥΠΟΧΡΕΩΣΕΩΝ

**Άρθρο 1ο Αντικείμενο Συγγραφής**

Η παρούσα Συγγραφή Υποχρεώσεων (Σ.Υ.) αφορά στην «Ανάθεση Υπηρεσιών Συμβούλου για την Εκπόνηση Επιχειρησιακού Σχεδίου για την εξασφάλιση κοινόχρηστων & κοινωφελών χώρων – Ε.Σ.Ε.Κ.Κ. του Δήμου Μαραθώνος», με σκοπό την προώθηση του χωρικού σχεδιασμού και την ολοκλήρωση της εφαρμογής του σχεδίου πόλης με την απόκτηση των χαρακτηρισμένων κοινόχρηστων και κοινωφελών χώρων του Δήμου.

Οι παρεχόμενες υπηρεσίες κατατάσσονται στον ακόλουθο κωδικό του Κοινού Λεξιλογίου δημοσίων συμβάσεων *(CPV): 79400000-8 (Υπηρεσίες παροχής γενικών επιχειρηματικών συμβουλών και συμβουλών σε θέματα διαχείρισης)*.

**Άρθρο 2ο Ισχύουσες Διατάξεις**

Οι ανωτέρω εξειδικευμένες υπηρεσίες εμπίπτουν στο πεδίο εφαρμογής των «Δημοσίων Συμβάσεων γενικών υπηρεσιών» κατά την έννοια της περιπτ. β της παραγρ. 9 του άρθρ. 2 «Ορισμοί».

Η ανάθεση και εκτέλεση της σύμβασης διέπονται από την κείμενη νομοθεσία και τις κατ’ εξουσιοδότηση αυτής εκ δοθείσες κανονιστικές πράξεις, όπως ισχύουν και ιδίως:

* του ν. 4412/2016 (Α’ 147) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»
* του ν. 4622/19 (Α’ 133) «Επιτελικό Κράτος: οργάνωση, λειτουργία & διαφάνεια της Κυβέρνησης, των κυβερνητικών οργάνων & της κεντρικής δημόσιας διοίκησης» και ιδίως του άρθρου 37
* του ν. 4700/2020 (Α’ 127) «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις» και ιδίως των άρθρων 324-337
* του ν. 4013/2011 (Α’ 204) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…»,
* του άρθρου 4 του π.δ. 118/07 (Α’ 150)
* του ν. 3548/2007 (Α’ 68) «Καταχώριση δημοσιεύσεων των φορέων του Δημοσίου στον νομαρχιακό και τοπικό Τύπο και άλλες διατάξεις»,
* του ν. 4601/2019 (Α’ 44) «Εταιρικοί μετασχηματισμοί και εναρμόνιση του νομοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συμβουλίου της 16ης Απριλίου 2014 για την έκδοση ηλεκτρονικών τιμολογίων στο πλαίσιο δημοσίων συμβάσεων και λοιπές διατάξεις»
* του π.δ. 39/2017 (Α’ 64) «Κανονισμός εξέτασης προδικαστικών προσφυγών ενώπιων της Α.Ε.Π.Π.»
* της υπ' αριθμ. 57654/22.05.2017 Απόφασης του Υπουργού Οικονομίας και Ανάπτυξης με θέμα: «Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)» (Β’ 1781)
* της υπ’ αριθμ. 64233/08.06.2021 (Β΄2453/ 09.06.2021) Κοινής Απόφασης των Υπουργών Ανάπτυξης και Επενδύσεων και Ψηφιακής Διακυβέρνησης με θέμα «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)»
* της αριθμ. Κ.Υ.Α. οικ. 60967 ΕΞ 2020 (B’ 2425/18.06.2020) «Ηλεκτρονική Τιμολόγηση στο πλαίσιο των Δημόσιων Συμβάσεων δυνάμει του ν. 4601/2019» (Α΄44)
* της αριθμ. 63446/2021 Κ.Υ.Α. (B’ 2338/02.06.2020) «Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων»
* του ν. 3419/2005 (Α’ 297) «Γενικό Εμπορικό Μητρώο (Γ.Ε.ΜΗ.) και εκσυγχρονισμός της Επιμελητηριακής Νομοθεσίας»
* του ν. 4635/2019 (Α’ 167) « Επενδύω στην Ελλάδα και άλλες διατάξεις» και ιδίως των άρθρων 85 επ.
* του ν. 4270/2014 (Α’ 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις»
* του π.δ. 80/2016 (Α’ 145) «Ανάληψη υποχρεώσεων από τους Διατάκτες»
* της παρ. Ζ του Ν. 4152/2013 (Α’ 107) «Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές»,
* του ν. 4314/2014 (Α’ 265) «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α' 297) και άλλες διατάξεις»
* του ν. 4727/2020 (Α’ 184) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972 και άλλες διατάξεις»,
* του π.δ. 28/2015 (Α’ 34) «Κωδικοποίηση διατάξεων για την πρόσβαση σε δημόσια έγγραφα και στοιχεία»
* του ν. 2859/2000 (Α’ 248) «Κύρωση Κώδικα Φόρου Προστιθέμενης Αξίας»
* του ν. 2690/1999 (Α’ 45) «Κύρωση του Κώδικα Διοικητικής Διαδικασίας και άλλες διατάξεις» και ιδίως των άρθρων 1, 2, 7, 11 και 13 έως 15,
* του ν. 2121/1993 (Α’ 25) «Πνευματική Ιδιοκτησία, Συγγενικά Δικαιώματα και Πολιτιστικά Θέματα»,
* του Κανονισμού (ΕΕ) 2016/679 του ΕΚ και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (Κείμενο που παρουσιάζει ενδιαφέρον για τον ΕΟΧ) OJ L 119,
* του ν. 4624/2019 (Α’ 137) «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις»,
* των σε εκτέλεση των ανωτέρω νόμων εκ δοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.
* Τη με αρ. 248.3.1/2022 (ΑΔΑ: 91Π346Ψ844-0ΞΞ) απόφαση Διοικητικού Συμβουλίου του Πράσινου Ταμείου με την οποία εγκρίθηκε η χρηματοδότηση του Δήμου Μαραθώνος μέσω του Χρηματοδοτικού Προγράμματος «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» 2021 στον Α.Π. 2: «Αστική Αναζωογόνηση & Λοιπές Δράσεις Περιβαλλοντικού Ισοζυγίου» για τη δράση «Επιχειρησιακό σχέδιο για την εξασφάλιση κοινόχρηστων και κοινωφελών χώρων – Ε.Σ.Ε.Κ.Κ.».
* Τη με αρ. 47/2022 (01.11.2022) απόφαση Οικονομικής Επιτροπής (ΑΔΑ: ΨΓΤΘ46ΜΓΘΓ-0ΔΛ) για την αποδοχή της χρηματοδότησης του Πράσινου Ταμείου από το Χρηματοδοτικό Πρόγραμμα «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» 2021 στον Α.Π. 2: «Αστική Αναζωογόνηση & Λοιπές Δράσεις Περιβαλλοντικού Ισοζυγίου» για τη δράση «Επιχειρησιακό σχέδιο για την εξασφάλιση κοινόχρηστων και κοινωφελών χώρων – Ε.Σ.Ε.Κ.Κ.».
* Τις Τεχνικές Οδηγίες για τη σύνταξη Επιχειρησιακού Σχεδίου για την εξασφάλιση κοινόχρηστων και κοινωφελών χώρων, όπως αυτές ορίστηκαν με την Εγκύκλιο Α.Π. οικ. ΥΠΕΝ/ΔΕΣΕΔΠ/57771/774/14.06.2021 του ΥΠΕΝ, καθώς και την τροποποιητική της Α.Π. ΥΠΕΝ/ΔΕΣΕΔΠ/54863/708/30.05.2022.

**Άρθρο 3ο Ανάθεση της Σύμβασης – Συμβατικά Στοιχεία**

**3.1 Ανάθεση της Σύμβασης**

Κριτήριο ανάθεσης της σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας-τιμής, η οποία θα εκτιμηθεί σύμφωνα με τα κάτωθι κριτήρια:

|  |  |  |
| --- | --- | --- |
| **ΚΡΙΤΗΡΙΟ** | **ΠΕΡΙΓΡΑΦΗ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| **ΟΜΑΔΑ Α: Μεθοδολογική Προσέγγιση Υλοποίησης της Σύμβασης** | | |
| **Κ1** | Κατανόηση του αντικειμένου και των απαιτήσεων του Έργου | **30%** |
| **Κ2** | Μεθοδολογική προσέγγιση έργου | **20%** |
| **Κ3** | Χρονοπρογραμματισμός παρεχόμενων υπηρεσιών και παραδοτέων | **20%** |
| **Κ4** | Δομή, οργάνωση, διοίκηση και λειτουργία Ομάδας Έργου | **30%** |
| **ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ ΒΑΡΥΤΗΤΑΣ 100%** | | |

**Κριτήριο Κ1: Κατανόηση του αντικειμένου και των απαιτήσεων του Έργου**

Αξιολογούνται:

* ο βαθμός της σαφήνειας, πληρότητας, περιεκτικότητας και σφαιρικότητας της αντίληψης και κατανόησης των απαιτήσεων, της περιγραφόμενης πολυπλοκότητας των στόχων και των ορίων της έκτασης του αντικειμένου του έργου, όπως τεκμηριώνεται στην προσφορά
* η κατανόηση του περιβάλλοντος του έργου, του συμβατικού αντικειμένου και των ιδιαίτερων απαιτήσεων υλοποίησής του και, συγκεκριμένα, των εμπλεκομένων μερών, των ωφελούμενων και των παραγόντων που μπορεί να συμβάλλουν στη επιτάχυνση των διαδικασιών
* η αναγνώριση των πιθανών κινδύνων που σχετίζονται με την υλοποίηση των ενεργειών, καθώς και η προσέγγιση της ανάλυσης, η ρεαλιστική αξιολόγησή τους και η διαμόρφωση κατάλληλων προτάσεων για τη μείωση της έκθεσης στον κίνδυνο
* η αναγνώριση κρίσιμων παραγόντων επιτυχίας.

**Κριτήριο Κ2: Μεθοδολογική προσέγγιση έργου**

Αξιολογούνται:

* η σαφήνεια, η πληρότητα, η εξειδίκευση και η καταλληλότητα της μεθοδολογίας που εφαρμόζει ο Ανάδοχος σε όλα τα στάδια εκτέλεσης του έργου
* η σαφήνεια, επάρκεια, καταλληλότητα και πληρότητα ανάλυσης των προσφερόμενων υπηρεσιών του Αναδόχου, σε συνάρτηση με τον προσφερόμενο ανθρωποχρόνο
* η ορθολογική ανάλυση του αντικειμένου του έργου σε Ενότητες Εργασίας και επιμέρους δραστηριότητες/ ενέργειες υλοποίησης του Έργου και των μεταξύ τους αλληλεξαρτήσεων, λαμβάνοντας υπόψη το φυσικό αντικείμενο και το χρονοδιάγραμμα υλοποίησής του.
* η οργάνωση των παραδοτέων και η σύνδεσή τους με τις Ενότητες Εργασίας, σε σχέση με την προτεινόμενη Μεθοδολογία, τη ρεαλιστικότητα της προσέγγισης και την ολοκληρωμένη αντίληψη του Αναδόχου για το Έργο.

**Κριτήριο Κ3: Χρονοπρογραμματισμός παρεχόμενων υπηρεσιών και παραδοτέων**

Αξιολογούνται:

* ο ρεαλιστικός χρονοπρογραμματισμός των παρεχόμενων εργασιών του Αναδόχου με βάση τις επιχειρησιακές απαιτήσεις του Κυρίου του Έργου.
* η ρεαλιστικότητα και τεκμηρίωση του χρονοδιαγράμματος υλοποίησης του Έργου
* η καταλληλότητα, επάρκεια, ανάλυση, δομή και οργάνωση των περιεχομένων των παραδοτέων, τόσο σε εύρος όσο και σε βάθος.
* η αναλυτική αποτύπωση του χρονοδιαγράμματος υλοποίησης του Έργου, όπου θα λαμβάνονται υπόψη και θα είναι διακριτά όλα τα ορόσημα υλοποίησης και τα παραδοτέα.
* η ρεαλιστική εκτίμηση των χρονικών και διαδικαστικών αλληλουχιών μεταξύ των επιμέρους δραστηριοτήτων, ώστε να είναι εφικτή η υλοποίηση του συνόλου των παραδοτέων εντός των χρονικών προθεσμιών του Έργου.
* η λίστα με τα ορόσημα του Έργου, που αφορούν κρίσιμα σημεία/ στιγμιότυπα του χρονοδιαγράμματος του Έργου, στα οποία το Έργο απεμπλέκεται από κάποιο σημαντικό ρίσκο ή/και επιτυγχάνει κάποιο σημαντικό (ενδιάμεσο) στόχο.

**Κριτήριο Κ4: Δομή, οργάνωση, διοίκηση και λειτουργία Ομάδας Έργου**

Αξιολογούνται:

* ο βαθμός επάρκειας, σαφήνειας και αποτελεσματικότητας του τρόπου διακυβέρνησης του έργου. Ελέγχεται κατά πόσον από την προσφορά είναι ευδιάκριτα τα όρια λογοδοσίας όλων των ρόλων, καθ’ όλον τον κύκλο ζωής του έργου.
* η καταλληλότητα και επάρκεια του συστήματος συντονισμού και διοίκησης της Ομάδας Έργου σε σχέση με το αντικείμενο, τις απαιτήσεις και τον χρονοπρογραμματισμό του έργου.
* η καταλληλότητα και η επάρκεια των διαδικασιών και των μηχανισμών επικοινωνίας της Ομάδας Έργου με τα αρμόδια εμπλεκόμενα τμήματα/ μονάδες και τα στελέχη της Διευθύνουσας Υπηρεσίας, αλλά και με τους λοιπούς φορείς που εμπλέκονται στην υλοποίηση/ εκτέλεση του Έργου με στόχο τόσο τη μεταφορά τεχνογνωσίας στα στελέχη της Δ/νουσας Υπηρεσίας όσο και την αποτελεσματικότερη υλοποίηση του έργου.

Πλέον συμφέρουσα από οικονομική άποψη προσφορά είναι εκείνη που παρουσιάζει τη μεγαλύτερη τιμή (Α) της σχέσης:

**Α = 80% x (T/Tmax) + 20%x (Οmin/Ο)**

όπου: T = Συνολική βαθμολογία τεχνικής προσφοράς,

Tmax = Συνολική βαθμολογία της καλύτερης τεχνικής προσφοράς,

Οmin = τιμή χαμηλότερης οικονομικής προσφοράς,

Ο = τιμή οικονομικής προσφοράς,

σΤ = Συντελεστής βαρύτητας τεχνικής προσφοράς, ποσοστό **80%**,

σΟ = Συντελεστής βαρύτητας οικονομικής προσφοράς, ποσοστό **20%**.

Το άθροισμα των δύο συντελεστών βαρύτητας ισούται με εκατό (100).

**3.2 Συμβατικά Στοιχεία**

Τα συμβατικά στοιχεία είναι με τη σειρά που αναφέρονται παρακάτω:

1. Η Διακήρυξη
2. Το Ευρωπαϊκό Ενιαίο Έγγραφο Σύμβασης (ΕΕΕΣ)
3. Η Οικονομική Προσφορά
4. Ο ενδεικτικός Προϋπολογισμός
5. Το Τιμολόγιο
6. Η Τεχνική Περιγραφή
7. Η Συγγραφή Υποχρεώσεων

Οι διατάξεις του Ν. 4412/2016, όπως αυτός τροποποιήθηκε και ισχύει, υπερισχύουν σε κάθε περίπτωση του συνόλου των συμβατικών τευχών σε περίπτωση αντίθεσης.

**Άρθρο 4ο Χρόνος Υλοποίησης της Σύμβασης**

Η διάρκεια της Σύμβασης ορίζεται σε έξι (6) μήνες από την ημερομηνία υπογραφής της (καθαροί χρόνοι σύνταξης) ως εξής:

|  |  |  |
| --- | --- | --- |
| Αριθμός Παραδοτέου | Τίτλος Παραδοτέου | Χρόνος Ολοκλήρωσης |
| Π.1 | Γεωχωρική Βάση Δεδομένων | Έξι (6) μήνες από την υπογραφή της σύμβασης |
| Π.2 | Τεχνική Έκθεση | Έξι (6) μήνες από την υπογραφή της σύμβασης |

Οι ανωτέρω τμηματικές ημερομηνίες υποβολής των παραδοτέων είναι ενδεικτικές και δύναται να τροποποιηθούν με απόφαση της Διευθύνουσας Υπηρεσίας, χωρίς ωστόσο να υπερβαίνουν τον συνολικό συμβατικό χρόνο για την υλοποίηση της υπηρεσίας.

**Άρθρο 5ο Εγγυήσεις**

Για την υπογραφή της Σύμβασης απαιτείται η παροχή εγγύησης καλής εκτέλεσης, σύμφωνα με το άρθρ. 72 παρ. 4 του ν. 4412/2016, το ύψος της οποίας ανέρχεται σε ποσοστό 4% επί της εκτιμώμενης αξίας της σύμβασης, χωρίς να συμπεριλαμβάνονται τα δικαιώματα προαίρεσης και η οποία κατατίθεται μέχρι και την υπογραφή του συμφωνητικού.

Η εγγύηση καλής εκτέλεσης, προκειμένου να γίνει αποδεκτή, πρέπει να περιλαμβάνει κατ’ ελάχιστον τα αναφερόμενα στην παρ. 12 του άρθρου 72 του ν. 4412/2016 στοιχεία, πλην αυτού της περίπτ. η’ και, επιπλέον, τον τίτλο και τον αριθμό της σχετικής σύμβασης, εφόσον ο τελευταίος είναι γνωστός.

Η εγγύηση καλής εκτέλεσης θα επιστραφεί στον Ανάδοχο μετά και την οριστική, ποσοτική και ποιοτική, παραλαβή του συνόλου του αντικειμένου της σύμβασης, κατά το άρθρ. 72 παράγρ. 16 του Ν. 4412/2016.

Εφόσον υπάρξει νόμιμη αιτία για την κατάπτωσή της, εκδίδεται σχετική αιτιολογημένη απόφαση του Προϊσταμένου της Δ/σας Υπηρεσίας.

**Άρθρο 6ο Υποχρεώσεις του Αναδόχου**

Ο Ανάδοχος θα πρέπει να ασκεί δραστηριότητα συναφή με το αντικείμενο της σύμβασης.

**6.α Οικονομική και χρηματοοικονομική επάρκεια Αναδόχου**

Δεν απαιτείται.

**6.β Τεχνική και επαγγελματική ικανότητα Αναδόχου**

Ο Ανάδοχος θα πρέπει, κατά τη διάρκεια των τελευταίων τεσσάρων ετών (2019-2022) να έχει υλοποιήσει επιτυχώς ή να υλοποιεί:

* τουλάχιστον πέντε (5) έργα παροχής υπηρεσιών συμβούλου σε θέματα καταγραφής πολεοδομικών, περιβαλλοντικών, δεδομένων σε ΟΤΑ Α’ και Β’ βαθμού
* τουλάχιστον πέντε (5) τουλάχιστον έργα/μελέτες/υπηρεσίες που σχετίζονται με ειδικά πολεοδομικά ή τοπικά πολεοδομικά σχέδια
* μία (1) τουλάχιστον μελέτη σε επίπεδο ρυμοτομικού σχεδίου για τον καθορισμό κοινόχρηστων - κοινωφελών χώρων σε εφαρμογή του εγκεκριμένου Γενικού Πολεοδομικού Σχεδίου (Γ.Π.Σ.)"

Τα ανωτέρω στοιχεία εμπειρίας των τεσσάρων τελευταίων ετών, θα πρέπει να κατατεθούν σύμφωνα με το ακόλουθο υπόδειγμα:

*Πίνακας Ι* των κυριότερων έργων που εκτέλεσε ή στα οποία συμμετείχε ο Ανάδοχος (οικονομικός φορέας) στο οριζόμενο χρονικό διάστημα

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **ΑΝΑΘΕΤΟΥΣΑ ΑΡΧΗ /ΑΠΟΔΕΚΤΗΣ** | **ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ** | **ΔΙΑΡΚΕΙΑ ΕΚΤΕΛΕΣΗΣ ΕΡΓΟΥ**  **(από – έως)** | **ΠΡΟΫΠ ΟΛΟΓΙΣΜΟΣ** | **ΠΟΣΟΣΤΟ ΣΥΜΜΕΤΟΧΗΣ ΣΤΟ ΕΡΓΟ**  **(προϋπολογισμός)** | **ΚΑΤΑΣΤΑΣΗ**  **(σε εξέλιξη/ ολοκληρωμένο)** |
|  |  |  |  |  |  |  |
|  |  |  |  |  |  |  |

Προς τεκμηρίωση των ανωτέρω ο Ανάδοχος (οικονομικός φορέας) θα καταθέσει και τα αντίστοιχα στοιχεία ως ακολούθως:

Α) Αν οι αποδέκτες των υπηρεσιών είναι φορείς του δημοσίου ή του ευρύτερου δημοσίου τομέα (Αναθέτουσες Αρχές), η παροχή των παραπάνω υπηρεσιών/έργων αποδεικνύεται με τις συμβάσεις ή Βεβαιώσεις Καλής Εκτέλεσης ή Πρωτόκολλα Παραλαβής ή άλλο σχετικό κ.λπ..

Β) Αν ο αποδέκτης είναι ιδιωτικός φορέας, η παροχή θα αποδεικνύεται με βεβαίωση του αποδέκτη ή Υπεύθυνη Δήλωση του Αναδόχου.

Γ) Σε περίπτωση συμβάσεων που βρίσκονται σε εξέλιξη, προσκομίζεται η σχετική σύμβαση μαζί με Υπεύθυνη Δήλωση του Αναδόχου που θα βεβαιώνει ότι εκτελείται η εν λόγω σύμβαση.

Β) Ομάδα Έργου του Αναδόχου:

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι Ανάδοχος θα πρέπει να συγκροτήσει ομάδα έργου για την ορθή διεκπεραίωση της υπηρεσίας που θα συνεργαστεί με την ομάδα έργου του Δήμου. Η παροχή των υπηρεσιών και των παραδοτέων που προβλέπονται προς τον Δήμο γίνεται από τον ανάδοχο που αναλαμβάνει την εργασία, ο οποίος ευθύνεται έναντι του Δήμου για την ακρίβεια της τεχνικής υποστήριξης, την τήρηση του χρονοδιαγράμματος και την εν γένει καλή και σωστή εκτέλεση της εργασίας.

Στην Ομάδα Έργου του αναδόχου θα πρέπει κατ' ελάχιστο να περιλαμβάνονται τα ακόλουθα μέλη με τις σχετικές ειδικότητες:

**1) Συντονιστής (Υπεύθυνος) Έργου:** Πολεοδόμος Μηχανικός / Συντονιστής (Υπεύθυνος) Έργου: Διπλωματούχος Πολεοδόμος Μηχανικός με μεταπτυχιακές σπουδές στο αντικείμενο του πολεοδομικού ή χωροταξικού ή αστικού σχεδιασμού ή άλλο συναφές και 15 έτη γενικής εμπειρίας και εξειδικευμένη εμπειρία σε πέντε (5) τουλάχιστον έργα/μελέτες/υπηρεσίες που σχετίζονται με ειδικά πολεοδομικά ή τοπικά πολεοδομικά σχέδια, σε πέντε (5) τουλάχιστον υπηρεσίες καταγραφής πολεοδομικών, περιβαλλοντικών, δεδομένων σε ΟΤΑ (Δήμους) και σε μία (1) τουλάχιστον μελέτη σε επίπεδο ρυμοτομικού σχεδίου για τον καθορισμό κοινόχρηστων - κοινωφελών χώρων σε εφαρμογή του εγκεκριμένου Γενικού Πολεοδομικού Σχεδίου (Γ.Π.Σ.).

**Μέλη Ομάδας Έργου**

**2) Μέλος Ομάδας έργου:** Διπλωματούχος Πολεοδόμος Μηχανικός με μεταπτυχιακές σπουδές στο αντικείμενο της Γεωπληροφορικής, με 3 έτη γενική εμπειρία και εξειδικευμένη εμπειρία σε πέντε (5) τουλάχιστον έργα/μελέτες/υπηρεσίες που σχετίζονται με ειδικά πολεοδομικά ή τοπικά πολεοδομικά σχέδια, σε δύο (2) τουλάχιστον υπηρεσίες καταγραφής πολεοδομικών, περιβαλλοντικών, δεδομένων σε ΟΤΑ (Δήμους), σε μία (1) τουλάχιστον μελέτη σε επίπεδο ρυμοτομικού   σχεδίου   για τον καθορισμό κοινόχρηστων - κοινωφελών χώρων σε εφαρμογή του εγκεκριμένου Γενικού Πολεοδομικού Σχεδίου (Γ.Π.Σ.), σε τρείς (3) υπηρεσίες εκπόνησης ΕΣΕΚΚ

**3) Μέλος Ομάδας έργου:** Διπλωματούχος Αρχιτέκτονας Μηχανικός με μεταπτυχιακές σπουδές στο αντικείμενο του πολεοδομικού ή χωροταξικού ή αστικού σχεδιασμού ή άλλο συναφές και 2 έτη γενική εμπειρία και εξειδικευμένη εμπειρία σε δύο (2)  τουλάχιστον έργα/μελέτες/υπηρεσίες που σχετίζονται με ειδικά πολεοδομικά ή τοπικά πολεοδομικά σχέδια, σε μία (1) τουλάχιστον υπηρεσίες καταγραφής πολεοδομικών, περιβαλλοντικών, δεδομένων σε ΟΤΑ (Δήμους), καθώς και σε μία (1) τουλάχιστον μελέτη σε επίπεδο ρυμοτομικού σχεδίου για τον καθορισμό κοινόχρηστων - κοινωφελών   χώρων σε εφαρμογή του εγκεκριμένου Γενικού Πολεοδομικού Σχεδίου (Γ.Π.Σ.), τουλάχιστον τρείς (3) υπηρεσίες εκπόνησης ΕΣΕΚΚ

**4) Μέλος Ομάδας έργου**: Διπλωματούχος Αγρονόμος & Τοπογράφος Μηχανικός με 10ετή γενική εμπειρία Μηχανικού και μεταπτυχιακές σπουδές ή/και διδακτορικό δίπλωμα (PhD) στα Γεωγραφικά Συστήματα Πληροφοριών (Γεωπληροφορική) και εξειδικευμένη εμπειρία σε ζητήματα μεταφορών και GIS, η οποία τεκμηριώνεται από τη συμμετοχή σε τουλάχιστον 1 έργο ή μελέτη ή υπηρεσία ή ερευνητικό έργο για ανάπτυξη συστημάτων γεωγραφικών πληροφοριών και τουλάχιστον επτά (7) μελέτες ή υπηρεσίες ή ερευνητικά ή λοιπά προγράμματα (εθνικά ή ευρωπαϊκά) με αντικείμενο τη βιώσιμη κινητικότητα.

Τα ανωτέρω θα πρέπει να κατατεθούν από τον Ανάδοχο ως εξής:

*Πίνακας II* με τα στοιχεία των μελών που συμμετέχουν στην Ομάδα Έργου σύμφωνα με το ακόλουθο υπόδειγμα:

|  |  |  |  |
| --- | --- | --- | --- |
| **Α/Α** | **Ονοματεπώνυμο Μέλους Ομάδας Έργου** | **Εταιρεία ή υπεργολάβος ή εξωτερικός συνεργάτης** | **Ρόλος στην Ομάδα Έργου –(Συντονιστής(Υπεύθυνος) ή Μέλος)** |
|  |  |  |  |
|  |  |  |  |

Γ) Συμπληρωματικά για την απόδειξη της εμπειρίας (γενικής και ειδικής) των μελών της ομάδας πρέπει να προσκομισθούν τα ακόλουθα δικαιολογητικά:

1. Αναλυτικά Βιογραφικά Σημειώματα όλων των μελών της Ομάδας Έργου, στα οποία θα πρέπει να αποτυπώνονται σαφώς, οι σπουδές τους/ εξειδικευμένες γνώσεις, η επαγγελματική ενασχόληση και η εμπειρία που κατέχουν στην παροχή υπηρεσιών συναφών με αυτές της παρούσας και αντίστοιχες με τις ζητούμενες για τη θέση που καταλαμβάνουν στην Ομάδα Έργου
2. Η απόδειξη της γενικής εμπειρίας στις περιπτώσεις των μηχανικών αποδεικνύεται με την άδεια ασκήσεως επαγγέλματος από το ΤΕΕ.
3. Η απόδειξη της ειδικής εμπειρίας θα πρέπει να αποδεικνύεται με συμβάσεις έργων/μελετών/υπηρεσιών που είτε βρίσκονται σε εξέλιξη είτε έχουν ολοκληρωθεί
4. Υπεύθυνη Δήλωση από κάθε μέλος της Ομάδας Έργου, όπου θα δηλώνεται ότι όλα τα αναγραφόμενα στοιχεία στο βιογραφικό σημείωμα και όλα τα υποβαλλόμενα δικαιολογητικά είναι αληθή.

Σε περίπτωση που ο Ανάδοχος (οικονομικός φορέας) αποτελεί ένωση οικονομικών φορέων τα ανωτέρω δικαιολογητικά προσκομίζονται για κάθε μέλος της ένωσης, αλλά σε κάθε περίπτωση αρκεί να πληρείται σωρευτικά η εμπειρία και η ομάδα έργου από τα μέλη της ένωσης.

**6.γ Πρότυπα διασφάλισης ποιότητας και πρότυπα περιβαλλοντικής διαχείρισης**

Δεν απαιτείται.

**6.δ Λοιπές υποχρεώσεις**

Ο Ανάδοχος υποχρεούται να συνεργαστεί με την αρμόδια Υπηρεσία του Δήμου Μαραθώνος και άλλο αρμόδιο Φορέα ή Αρχή εφόσον του υποδειχθεί από τον Δήμο Μαραθώνος.

Ο Ανάδοχος υποχρεούται, ύστερα από έγκαιρη πρόσκληση του Εργοδότη (Προϊσταμένης Αρχής, Δ.Υ. και επιβλεπόντων), να συμμετέχει σε συσκέψεις, να παρέχει γραπτές ή προφορικές πληροφορίες ή συμβουλές στις υπηρεσίες αυτές, να συμμετέχει σε επισκέψεις στην περιοχή και γενικά να παρέχει κάθε σχετική υποστήριξη που κρίνει χρήσιμη ο Εργοδότης.

Γενικά, ο Ανάδοχος υποχρεώνεται να εκτελεί τη σύμβαση σύμφωνα με τους όρους της, τις ισχύουσες προδιαγραφές και φέρει την πλήρη ευθύνη για την αρτιότητα του αντικειμένου της παροχής του. Επίσης, ο Ανάδοχος υποχρεούται να εκπληρώνει τις υποχρεώσεις του, όπως αυτές προσδιορίζονται στα συμβατικά τεύχη και τις ευθύνες που απορρέουν από τη Σύμβαση, με επιδεξιότητα, επιμέλεια και επαγγελματική κρίση.

Καθ’ όλη τη διάρκεια ισχύος της σύμβασης, αλλά και μετά τη λήξη ή λύση αυτής, ο Ανάδοχος αναλαμβάνει την υποχρέωση να μη γνωστοποιήσει σε τρίτους (συμπεριλαμβανομένων των εκπροσώπων του ελληνικού και διεθνούς τύπου), χωρίς την προηγούμενη έγγραφη συγκατάθεση του Εργοδότη, οποιαδήποτε έγγραφα ή πληροφορίες που θα περιέλθουν σε γνώση του κατά την εκτέλεση των υπηρεσιών και την εκπλήρωση των υποχρεώσεών τους.

Με τη λήξη της σύμβασης ο Ανάδοχος υποχρεώνεται να επιστρέψει στον Εργοδότη όλα τα έγγραφα ή στοιχεία που έλαβε για την εκπλήρωση των συμβατικών του υποχρεώσεων, καθώς και ό,τι άλλο ανήκει σ΄ αυτόν.

Όλα τα έγγραφα (σχέδια, τεχνικές εκθέσεις, στοιχεία κ.ο.κ.) που θα συνταχθούν από τον Ανάδοχο στα πλαίσια εκτέλεσης της Σύμβασης, θα ανήκουν στην ιδιοκτησία του Εργοδότη, θα είναι πάντοτε στη διάθεση των νομίμων εκπροσώπων του κατά τη διάρκεια ισχύος της σύμβασης και θα παραδοθούν στον Εργοδότη στον χρόνο που προβλέπεται στο Νόμο και στη σύμβαση ή αλλιώς κατά την καθ’ οιονδήποτε τρόπο λήξη ή λύση της Σύμβασης.

Τα αρχεία θα παραδοθούν σε ηλεκτρονική μορφή και ο Ανάδοχος υποχρεούται να τα συνοδεύσει με έγγραφη τεκμηρίωσή τους και με οδηγίες για την ανάκτηση/ διαχείρισή τους.

Τα έγγραφα που θα ανταλλάσσονται μεταξύ του Αναδόχου και του Εργοδότη μπορούν να κατατίθενται δια ζώσης ή να αποστέλλονται με ηλεκτρονικό ταχυδρομείο (e-mail). Ωστόσο, η κατάθεση των τμηματικών παραδοτέων ή του συνόλου της υπηρεσίας θα πρέπει να γίνεται επισήμως από τον Ανάδοχο στο Πρωτόκολλο της Διευθύνουσας Υπηρεσίας ή στο Γενικό Πρωτόκολλο του Εργοδότη.

Ελαττώματα ή ελλείψεις του αντικειμένου της σύμβασης που εμφανίζονται κατά τη διάρκεια εκτέλεσής της, αλλά και μετά την οριστική παραλαβή της και μέχρι την παραγραφή των αξιώσεων του Εργοδότη, αποκαθιστώνται από τον Ανάδοχο με δικές του δαπάνες.

Αν διαπιστωθούν ελαττώματα ή ελλείψεις, η Διευθύνουσα Υπηρεσία καλεί τον Ανάδοχο να διορθώσει τα ελαττώματα ή να συμπληρώσει τις ελλείψεις και, εφόσον αυτός δεν συμμορφωθεί ,εκδίδει και κοινοποιεί στον Ανάδοχο πρόσκληση στην οποία: α) γίνεται μνεία ότι κινείται η διαδικασία εφαρμογής του παρόντος άρθρου, β) περιγράφονται τα ελαττώματα και οι ελλείψεις της υπηρεσίας, γ) χορηγείται εύλογη προθεσμία για την αποκατάσταση, δ) επισημαίνεται ότι η πρόσκληση μπορεί να προσβληθεί με ένσταση ενώπιον της Προϊσταμένης Αρχής και μέσα στη νόμιμη προθεσμία. Η ένσταση του Αναδόχου δεν αναστέλλει την υποχρέωση συμμόρφωσής του στην πρόσκληση. Αν αποδειχθεί ότι ο Ανάδοχος δεν ευθύνεται, η δαπάνη αποκατάστασης των ελλείψεων ή ελαττωμάτων βαρύνει τον Εργοδότη.

Αν ο Ανάδοχος αρνηθεί να αποκαταστήσει το ελάττωμα ή την έλλειψη μέσα στην ταχθείσα προθεσμία, το ελάττωμα ή η έλλειψη αποκαθίσταται από τον Εργοδότη σε βάρος και για λογαριασμό του, με απευθείας ανάθεση των σχετικών εργασιών σε μελετητή που έχει τα νόμιμα προσόντα.

**Άρθρο 7ο Ανωτέρα βία**

Αν κατά την εκτέλεση της σύμβασης επισυμβούν γεγονότα ή περιστατικά «ανώτερης βίας», τα οποία σαφώς και αποδεδειγμένα βρίσκονται υπεράνω του ελέγχου και της ευθύνης των συμβαλλομένων, καθένα εκ των μερών δικαιούται να αναστείλει την εκπλήρωση των συμβατικών του υποχρεώσεων, εφόσον αυτά τα γεγονότα ή περιστατικά παρεμποδίζουν την εκπλήρωσή τους. Το παραπάνω δικαίωμα υφίσταται μόνο στις περιπτώσεις που οι συνέπειες των περιστατικών αυτών δεν ρυθμίζονται από την ισχύουσα νομοθεσία ή τη σύμβαση.

Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.

Η μη εκπλήρωση των συμβατικών υποχρεώσεων κατά τη διάρκεια της αναστολής, δεν δημιουργεί δικαίωμα ή αξίωση υπέρ ή κατά του ετέρου των συμβαλλομένων. Δεν αναστέλλεται η εκπλήρωση υποχρεώσεων ή η καταβολή αμοιβών, που κατέστησαν απαιτητές πριν από την επέλευση των άνω γεγονότων ή περιστατικών.

**Άρθρο 8ο Αμοιβή Αναδόχου**

Συμβατική αμοιβή του Αναδόχου είναι το ποσό της Οικονομικής του Προσφοράς, η οποία θα είναι στην εξής μορφή:

|  |  |  |
| --- | --- | --- |
|  | Αριθμητικώς σε € | Ολογράφως σε € |
| ΣΥΝΟΛΙΚΗ ΑΞΙΑ ΕΡΓΟΥ ΧΩΡΙΣ ΦΠΑ (€) |  |  |
| ΦΠΑ (€) |  |  |
| ΣΥΝΟΛΙΚΗ ΑΞΙΑ ΕΡΓΟΥ ΜΕ ΦΠΑ (€) |  |  |

Η τιμή του συμβατικού τιμολογίου είναι σταθερή και αμετάβλητη σε όλη τη διάρκεια της παροχής υπηρεσίας και για κανένα λόγο δεν υπόκειται σε καμία αναθεώρηση.

Η πληρωμή του Αναδόχου θα πραγματοποιηθεί σε μία (1) φάση, αφού πραγματοποιηθεί η παράδοση των επιμέρους παραδοτέων και η παραλαβή του σχετικού τιμολογίου παροχής υπηρεσιών, καθώς και του πρακτικού της επιτροπής παραλαβής για την εκτέλεση των παρεχόμενων υπηρεσιών σύμφωνα με τις υποχρεώσεις του Αναδόχου από την αρμόδια επιτροπή του Δήμου.

Όλες οι πληρωμές θα γίνονται σε ευρώ.

**Άρθρο 9ο Φόροι, Τέλη, Κρατήσεις κ.λπ. Έξοδα**

Ο Ανάδοχος σύμφωνα με τις ισχύουσες διατάξεις είναι πλήρως και αποκλειστικά υπεύθυνος για όλες τις εισφορές υπέρ του δημοσίου, δήμων και κοινοτήτων ή τρίτων, φόρους (πλην του ΦΠΑ), δασμούς, οφειλές, τέλη και άλλες πληρωμές στα Ταμεία Κοινωνικής Ασφάλισης, Υγειονομικής Περίθαλψης και Συντάξεων, Επαγγελματικών, Δημόσιων ή άλλων φορέων, όπως τα ΕΦΚΑ, ΕΤΑΑ/ΤΣΜΕΔΕ, ΤΕΕ κλπ.

Επίσης έξοδα μετακίνησης και λοιπές δαπάνες του προσωπικού του Αναδόχου, βαρύνουν τον Ανάδοχο.

**Άρθρο 10ο: Διαφορές – Διαφωνίες –Παραλαβή Συμβατικού Αντικειμένου**

Διαφορές που ενδεχόμενα εμφανιστούν κατά τη διάρκεια εκτέλεσης της Σύμβασης επιλύονται σύμφωνα με τις ισχύουσες διατάξεις.

Για την παραλαβή απαιτείται η υποβολή όλων των παραδοτέων από τον Ανάδοχο και εφόσον αυτός έχει εκτελέσει όλες τις συμβατικές του υποχρεώσεις εντός του χρόνου ισχύος της σύμβασης.

**Άρθρο 11ο: Γλώσσα επικοινωνίας**

Η Σύμβαση θα συνταχθεί στην ελληνική γλώσσα.

Όλες οι επικοινωνίες (προφορικές και γραπτές) μεταξύ του Αναδόχου και του Εργοδότη ή άλλων ελληνικών αρχών ή φορέων θα γίνονται στην ελληνική γλώσσα. Οπουδήποτε και οποτεδήποτε κατά τη διάρκεια ισχύος της Σύμβασης απαιτηθεί ερμηνεία ή μετάφραση από ή/και προς τα ελληνικά, αυτές θα εξασφαλίζονται από τον Ανάδοχο και με κόστος που θα βαρύνει τον ίδιο.

Σε κάθε περίπτωση αμφισβητήσεων ή διαφορών, το ελληνικό κείμενο κατισχύει των εγγράφων σε αλλοδαπή γλώσσα.

|  |  |
| --- | --- |
| **Συντάχθηκε** | **Θεωρήθηκε** |
| Η Πρ/νη Τμ. Συγκοινωνιών & Εγκαταστάσεων  Αξαρίδου Βαρβάρα  ΠΕ Τοπογράφων Μηχανικών | Ο Αναπλ. Πρ/νος Δ/νσης Τ.Υ.  Κανέλλος Αναστάσιος  ΠΕ Αρχιτέκτων Μηχανικός Α’ |